29 Junie is die 180ste dag van die jaar in die Gregoriaanse kalender (181ste in skrikkeljare). Daar volg nog 185 dae in die res van die jaar. 538 – Pous Vigilius stuur 'n dekreet aan biskop Protofuturus van Braga. 1456 – Pous Callixtus III roep gelowiges op tot gebed om die Turkse beleg van Belgrado te stuit deur die kerkklokke om 12 uur die middag te laat lui. 1534 – Franse ontdekkingsreisiger Jacques Cartier ontdek Prins-Edward-Eiland. 1613 – Shakespeare se Globe Theatre brand af. 1678 – Nadat kommandeur Johan Bax van Herenthals sterf, word Hendrik Crudop aangestel as waarnemende kommandeur van die Kaap die Goeie Hoop. 1746 – Pous Benedictus XIV verklaar Camillus de Lellis en Pedro Regalado heilig. 1748 – Pous Benedictus XIV publiseer Magnae Nobis oor huweliksbeletsels en vrystellings. 1767 – Invoerbelasting op tee en ander goedere dryf die Amerikaanse koloniste nader aan revolusie. 1776 – Stigting van San Francisco deur die Spaanse Fransiskaner-orde as San Francisco de Asís, vernoem na die heilige Francis van Assisi. 1904 – Twee naakte veenlyke, die Paar van Weerdinge, word ontdek. 1913 – Die tweede Balkan-oorlog begin. 1922 – Frankryk vergun 100 hektaar by Vimy Ridge "vrylik en vir altyd, aan die regering van Kanada, vir die gratis gebruik van die grond kwytgeskeld van alle belasting". 1927 – Die eerste toetslopie van Wallace Turnbull se verstelbare-hellingshoekskroef vind plaas. 1976 – Die Republiek van Seychelle word van die Verenigde Koninkryk onafhanklik. 1977 – Die Verenigde Party en Demokratiese Party smelt saam en vorm die Nuwe Republiek Party met sir De Villiers Graaff as tussentydse leier. 1991 – Suid-Afrika sluit weer as 'n volle lid by die Internasionale Krieketraad (IKR) aan. 1995 – Die Ruimtependeltuig Atlantis koppel vir die eerste keer met die Russiese Mir-ruimtestasie. 1801 – Frédéric Bastiat, Franse ekonoom en teoretikus († 1850). 1835 – Anton Bergmann, skrywer en Vlaamse aktivis († 1874). 1849 – Sergei Witte, staatsman in tsaristiese Rusland († 1915). 1851 – Ds.